stanford-oval/wikipedia huggingface dataset:
ספרדית בארצות הברית

| --- | --- |

 מדינות:  ארצות הברית ארצות הברית
 שפת אם:  41 מיליון
 כתב:  כתב לטיני
 משפחה:  הודו-אירופית איטלית לטינית שפות רומאניות ספרדית
 ראו גם:  שפה • כתב • רשימת שפות
 
השפה הספרדית היא השפה השנייה הנפוצה ביותר בארצות הברית, עם כ-41 מיליון אנשים מעל לגיל חמש שדוברים ספרדית בבית. ספרדית היא השפה הנלמדת ביותר בארצות הברית אחרי אנגלית, והיא נלמדת על ידי כשישה מיליון תלמידים. בארצות הברית חיה אוכלוסיית דוברי הספרדית השנייה בגודלה בעולם (אחרי מקסיקו), שמונה כ-40 מיליון אנשים שדוברים אותה כשפת אם או כשפת מורשת. ישנה אקדמיה לשונית המוקדשת לשפה הספרדית שפועלת בארצות הברית.
ספרדית מדוברת בשטח שהוא בימינו ארצות הברית מאז המאה ה-15, לאחר תחילתה של הקולוניזציה הספרדית בצפון אמריקה. מתיישבים קולוניאליים התיישבו באזורים שמאוחר יותר ייקראו פלורידה, טקסס, קולורדו, ניו מקסיקו, אריזונה, נבדה, קליפורניה ופוארטו ריקו. הייתה נוכחות ספרדית באזורים שיהפכו ל-42 מהמדינות העתידיות של ארצות הברית. חלקים מערביים של טריטוריית לואיזיאנה היו תחת שלטון ספרדי בשנים 1736–1800, לאחר מלחמת הצרפתים והאינדיאנים, שהגדילה יותר את ההשפעה הספרדית באזור.
אחרי סיפוח השטחים הללו לארצות הברית במהלך המאה ה-19, ספרדית הונכחה יותר עם תחילת השלטון האמריקאי בפוארטו ריקו בשנת 1898. גלי הגירה ממקסיקו, קובה, ונצואלה, אל סלוודור ומקומות נוספים באמריקה הלטינית חיזקו עוד את הנוכחות של השפה הספרדית במדינה. בימינו מהווים היספנים (דוברי ספרדית) את אחת הקבוצות האתניות הצומחות ביותר בארצות הברית, מה שהוסיף לשימוש ולחשיבות של השפה ספרדית במדינה. עם זאת, נרשמה גם ירידה בשימוש בספרדית בקרב אוכלוסיות היספניות, עם ירידה מ-78% ב-2006 ל-73% ב-2015 במגמה של מעבר לשוני לאנגלית.
היסטוריה > התיישבות ספרדית מוקדמת

הספרדים הגיעו לראשונה לשטח ארצות הברית של ימינו בשנת 1493, עם ההגעה הספרדית לפוארטו ריקו. חואן פונסה דה ליאון הקים את סן חואן שבפוארטו ריקו בשנת 1508 וחקר את פלורידה ב-1513. בשנת 1565 הספרדים הקימו את סיינט אוגוסטין (אז סאן אוגוסטין, San Agustín), היישוב האירופאי הוותיק ביותר בארצות הברית היבשתית. באופן היסטורי גדלה האוכלוסייה דוברת הספרדית בשל סיפוח שטחים שתבעה האימפריה הספרדית, מלחמות עם מקסיקו ורכישת שטחים.
היסטוריה > לואיזיאנה הספרדית

במהלך המאה ה-18 המאוחרת ותחילת המאה ה-19 תבעה האימפריה הספרדית ריבונות על חלק גדול מהשטח שמהווה את ארצות הברית של ימינו, כולל המושבה הצרפתית של לואיזיאנה, בשנים 1769–1800. כדי להגן על לואיזיאנה אף יותר, גייס המושל הספרדי ברנרדו דה גאלבז (אנ') תושבים מהאיים הקנריים להגר לצפון אמריקה. מנובמבר 1778 עד יולי 1779, כ-1,600 "איסלניוס" (Isleños), מתיישבים קולוניאליים שמוצאם באיים הקנריים (אנ'), הגיעו לניו אורלינס, וקבוצה נוספת בת כ-300 חברים הגיעה ב-1783. עד 1780 הוקמו ארבע קהילות של איסלניוס. כשלואיזיאנה נמכרה לארצות הברית המשיכו תושביה ממוצא ספרדי, קריאולי או קייג'ון לדבר בספרדית או צרפתית. בשנת 1813 הקים האקדמאי ג'ורג טיקנור (אנ') חוג ללימודי הספרדית באוניברסיטת הרווארד. ספרד גם הקימה יישובים לאורך נהר סבין (אנ') כדי להגן על הגבול עם לואיזיאנה הצרפתית. העיירות נאקדוצ'יס ולוס אדָאֵס הוקמו כחלק מההתיישבות הזו, והתושבים שלהן דיברו דיאלקט ספרדי שמוצאו בניב כפרי של ספרדית מקסיקנית, שבימינו כמעט נכחד.
היסטוריה > סיפוח טקסס ומלחמת ארצות הברית–מקסיקו

בשנת 1821, לאחר מלחמת העצמאות של מקסיקו מול ספרד, הייתה טקסס חלק ממקסיקו כמדינת קואווילה וטחאס. זמן קצר לאחר מכן החל זרם של הגירה מארצות הברית. ב-1835–1836 התרחשה המהפכה הטקסנית שאחריה הוקמה רפובליקת טקסס, שהתפרקה בשנת 1846 ונכנסה לאיחוד האמריקאי כמדינת טקסס.
אחרי מלחמת העצמאות של מקסיקו הפכו שטחים בקליפורניה, נבדה, אריזונה, יוטה, מערב קולורדו ודרום-מערב ויומינג המודרניות לחלק מהטריטוריה המקסיקנית אלטה קליפורניה (אנ'). רוב שטח ניו מקסיקו, מערב טקסס, קולורדו הדרומית, דרום-מערב קנזס ו"הידית של אוקלהומה" היו חלק מטריטוריית סנטה פה דה נואבו מחיקו (אנ'). הבידוד הגאוגרפי וההיסטוריה הפוליטית הייחודית של הטריטוריה הזו גרמו להבדלים לספרדית המקסיקנית החדשה שדוברה באזור גם מהספרדית שדוברה בחלקים אחרים של ארצות הברית המודרנית וגם מהספרדית שדוברה בשטח המודרני של מקסיקו.
מקסיקו איבדה כמעט חצי מהטריטוריה הצפונית שהשיגה מספרד ב-1821 במלחמת ארצות הברית–מקסיקו (1846–1848). השטח הזה כלל חלקים מטקסס העכשווית, קולורדו, אריזונה, ניו מקסיקו, ויומינג, קליפורניה, נבדה ויוטה. השטח שאבד היה מאוכלס בדלילות אבל אלפי המקסיקנים דוברי הספרדית שחיו בו הפכו לאחר מכן להיות אזרחי ארצות הברית. הסכם גואדלופה אידלגו (1848) שסיים את המלחמה לא הזכיר שפה באופן ספציפי. הספרדית המשיכה בהתחלה להיות השפה המשומשת בבתי הספר וכשפת הממשל, אבל מאוחר יותר האנגלית החליפה אותה במעמד הזה בעקבות הגירה של אזרחים אמריקאים דוברי אנגלית.
למרות ההתחלפות של ספרדית באנגלית במרחב הציבורי, קהילות דוברות ספרדית המשיכו להתקיים בחלק נרחב מהאזור שליד הגבול, כולל רוב דרום קליפורניה, אריזונה, ניו מקסיקו ודרום טקסס, לפחות עד תחילת המאה ה-20.
היסטוריה > לאחר מלחמת ארצות הברית–ספרד

בשנת 1898, כתוצאה ממלחמת ארצות הברית–ספרד, ארצות הברית החלה לשלוט על קובה, פוארטו ריקו, הפיליפינים וגואם כטריטוריות אמריקאיות. ב-1902, קובה זכתה בעצמאות מארצות הברית, בזמן שפוארטו ריקו נשארה טריטוריה אמריקאית. הממשל האמריקאי דרש משירותים ציבוריים להיות דו-לשוניים באנגלית וספרדית, וניסה ליצור מדיום חינוכי בשפה האנגלית, אבל הניסיון הזה נכשל.
לאחר שפוארטו ריקו קיבלה אוטונומיה ב-1948, גם בעלי תפקידים רשמיים מהיבשת שהגיעו לפוארטו ריקו נאלצו ללמוד ספרדית. אף על פי שלשלטון באי הייתה מדיניות רשמית דו-לשונית, היא הוסרה ב-1991 לטובת מדיניות שדוגלת בספרדית בלבד. המדיניות הזו בוטלה ב-1993.
היסטוריה > היספנים כקבוצת מיעוט בארצות הברית

ההגירה הגוברת של דוברי ספרדית לארצות הברית הגדילה את הכמות הכללית של דוברי הספרדית במדינה. הם מרכיבים את קהילות הרוב במחוזות פוליטיים רבים, במיוחד בקליפורניה, אריזונה, ניו מקסיקו וטקסס (המדינות שגובלות במקסיקו) וכמו גם בדרום פלורידה.
מקסיקנים הגיעו לארצות הברית כפליטים לראשונה לאחר אירועי המהפכה המקסיקנית בשנים 1910–1917, ורבים נוספים היגרו מאוחר יותר מסיבות כלכליות. רוב המהגרים המקסיקנים נמצאים באזורים בדרום מערב ארצות הברית שהיו בעבר בשליטת מקסיקות בין 1942 ל-1962, "תוכנית ברסרו" (Bracero program) סייעה להגירה מרובה של מקסיקנים לארצות הברית.
המהפכה הקובנית בשנת 1959 יצרה קהילה של גולים קובנים שהתנגדו להפיכה הקומוניסטית, שרבים מהם עזבו לארצות הברית. ב-1963, קרן פורד ייסדה את תוכנית החינוך הדו-לשונית הראשונה בארצות הברית עבור ילדים של גולים קובנים במחוז מיאמי-דייד, פלורידה. חוק ההגירה והאזרחות של 1965 הגביר את ההגירה ממדינות אמריקה הלטינית, ובשנת 1968 הקונגרס האמריקאי העביר את חוק החינוך הדו-לשוני (Bilingual education act). רוב המהגרים הקובנים התיישבו בדרום ומרכז פלורידה, וקובנים נוספים חיים בצפון-מזרח ארצות הברית; רובם דוברים ספרדית שוטפת. באופן דומה, המהפכה בניקרגואה (אנ') ומלחמת הקונטראס שבאה בעקבותיה יצרו הגירה של תושבי ניקרגואה שנמלטו משלטון סנדיניסטה וממלחמת האזרחים לארצות הברית בשלהי שנות ה-80. רוב המהגרים הללו היגרו לפלורידה וקליפורניה.
ההגירה המרובה של תושבי אל סלוודור הייתה תוצאה משותפת של בעיות פוליטיות וכלכליות. גל ההגירה הגדול ביותר אירע כתוצאה של מלחמת האזרחים הסלוודורית (אנ') בשנות ה-80, ובמהלכו בין 20 ל-30 אחוזים מאוכלוסיית אל סלוודור היגרה מהמדינה. כ-500,000 מאלו שנמלטו התיישבו בארצות הברית, מה שהפך את הסלוודורים לקבוצה ההיספנית הרביעית בגודלה בארצות הברית.
עד המאה ה-20 לא היה תיעוד ברור למספר תושבי ונצואלה שהיגרו לארצות הברית. בין המאה ה-18 והמאה ה-19 המוקדמת, היו מהגרים אירופאים רבים לוונצואלה שהיגרו מאוחר יותר לארצות הברית יחד עם משפחותיהם דוברות הספרדית. אנשים רבים מוונצואלה היגרו לארצות הברית כדי לרכוש השכלה טובה יותר. מאז שנות ה-80 הסיבות להגירה מוונצואלה השתנו בעקבות המצב הכלכלי הלא יציב במדינה. לפי מפקד האוכלוסין של 1990, מדינות אמריקאיות עם אוכלוסייה גבוהה של ונצואלנים-אמריקאים הן פלורידה, ניו יורק, קליפורניה, טקסס, ניו ג'רזי, מסצ'וסטס ומרילנד.
פליטים ספרדים היגרו לארצות הברית כתוצאה ממלחמת האזרחים בספרד וחוסר יציבות פוליטי במהלך שלטון פרנקו שנמשך עד 1975. רוב הספרדים התיישבו בפלורידה, טקסס, קליפורניה, ניו ג'רזי, ניו יורק, פוארטו ריקו והעיר שיקגו.
דמוגרפיה

במשאל העם של 2010, נספרו בארצות הברית 36,995,602 בני אדם בגילאי חמש ומעלה שדיברו ספרדית בבית, והיוו כ-12.8% מכלל אוכלוסיית ארצות הברית.
| שנה | דוברי ספרדית כשפת אם | אחוז מהאוכלוסייה |
| --- | --- | --- |
| 1980 | 11 מיליון | 5% |
| 1990 | 17.3 מיליון | 7% |
| 2000 | 28.1 מיליון | 10% |
| 2010 | 37 מיליון | 13% |
| 2015 | 41 מיליון | 13% |
פונולוגיה

ישנה השפעה פונולוגית מסוימת מצד האנגלית על הספרדית המדוברת בארצות הברית. לדוגמה, אנשים דו-לשוניים שגדלו במסילה ואלי שבדרום ניו מקסיקו הוגים לעיתים קרובות את העיצור ⟨r⟩ כעיצור מכתשי, מקיש [ɾ] בראש מילה או אחרי עיצור אחר. אפילו באמצע מילה, ⟨rr⟩ (r כפולה) מבוטאת כעיצור מקיש במקום עיצור רוטט. השימוש בעיצור רוטט נפוץ אפילו פחות בצפון ניו מקסיקו, שם מגע לשוני עם דוברים חד-לשוניים של ספרדית מקסיקנית מצוי פחות.
העיצור השפתי-שיני, חוכך, קולי [v] דווח כאלופון של העיצור דו-שפתי, סותם, קולי /b/ באזור דרום-מערב ארצות הברית, גם במילים בהן האיות המסורתי הוא ⟨b⟩ וגם במילים בהן האיות הוא ⟨v⟩, וזאת בעיקר בעקבות השפעה אנגלית. הפונמה /x/ מבוטאת בספרדית מקסיקנית כעיצור וילוני חוכך [x], אבל בספרדית אמריקאית היא מבוטאת לעיתים קרובות כעיצור סדקי חוכך [h] (כמו האות ה בעברית). בנוסף, הפונמה /d/ (עיצור מכתשי, סותם, קולי) הופכת לעיתים לעיצור חוכך בעמדת ראשית מילה.
דקדוק ואוצר מילים

אוצר המילים והדקדוק של ספרדית אמריקאית משקפים את ההשפעה האנגלית עליה. דוגמה אחת לכך היא ההעברה של משמעויות סמנטיות בין קוגנטים בין אנגלית וספרדית. למשל, המילים הספרדיות "atender" ("לשים לב") ו-"éxito" ("הצלחה") הגיעו לטווח סמנטי בספרדית אמריקאית שקרוב למילים האנגליות "attend" ו-"exit". במקרים מסוימים, מילים שאולות מאנגלית לספרדית הופכות להומונימים: "coche" רכשה את המשמעות הנוספת של "מאמן" (coach) בארצות הברית, ושומרת עדיין על המשמעות הישנה יותר של "רכב". תופעות נוספות שנצפו כוללות:
תרגומי שאילה כגון ‏"correr para" ל-"to run for", ‏ "aplicar para" ל-"to apply for", ו-"soñar de" במקום "soñar con" ל-"to dream of" קורים לעיתים קרובות.
דוברי ספרדית בארצות הברית נוטים להשתמש יותר ב-estar על פני ser. זו דוגמה מורחבת למגמה מתמשכת בספרדית, כיוון שבאופן היסטורי האוגד "estar" שומש פחות מ-"ser".
דוברי ספרדית בדרום מערב ארצות הברית נוטים להשתמש בזמן העתיד המורפולוגי כדי לבטא מודוס דקדוקי בלבד. הביטוי הפריפרסטי "ir a infinitive" משומש לציון אירועים שיתרחשו בעתיד.
דוברי ספרדית שבקיאים יותר באנגלית יינטו להשתמש במודוס הסוביונקטיב (El Subjuntivo) לעיתים רחוקות יותר.
ראו גם

אמריקה הלטינית
עצלן גמדי

| עצלן גמדי |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
תת־סדרה:: עצלנאים
משפחה:: עצלני תלת אצבע
סוג:: עצלן תלת אצבע
מין:: עצלן גמדי
שם מדעי
 Bradypus pygmaeus ‏Anderson & הנדלי, 2001
תחום תפוצה


עצלן גמדי (שם מדעי: Bradypus pygmaeus) הוא מין של עצלן תלת-אצבעי. המין אנדמי לאי הקטן אסקודו דה ורגואס, שנמצא מול חופי פנמה שבמרכז אמריקה. האי נפרד מהיבשת לפני כ-8,900 שנים.
מאפיינים

העצלן הגמדי התפתח ככל הנראה מעצלן חום גרון בתהליך של ננסות איים. הוא קטן מעצלנים אחרים, ומכאן שמו. העצלן הגמדי תואר כזן נפרד רק בשנת 2001. מבחינה חיצונית העצלנים הגמדיים דומים מאוד לעצלנים חומי גרון, אך הם קטנים מהם ב-40% ומגיעים למשקל של עד 3.5 קילוגרם וגובה של חצי מטר בלבד. הם ניזונים כמעט אך ורק ממנגרובים אדומים, צמח עני מבחינת ערכו התזונתי, מה שעשוי להסביר את גודל גופם הקטן. אין להם טורפים טבעיים. אוכלוסייתם קטנה מאוד ומונה פחות מ-100 פרטים, ועל כן הם מוגדרים כמין בסכנת הכחדה חמורה (מין העצלן היחיד הנמצא בסכנת הכחדה). ייתכן שהעצלנים הגמדיים ניצודים על ידי דייגים מקומיים שמגיעים לאי.
הערות שוליים

↑  עצלן גמדי באתר הרשימה האדומה של IUCN
ערך זה הוא קצרמרבנושא יונקים ובנושא פנמה. אתם מוזמנים לתרום לוויקיפדיה ו.
עיצור סדקי, חוכך, אטום

| עיצור סדקי, חוכך, אטום |
| --- | --- |
 h
 מספר IPA:  146
קידוד
 דצימלי:  &#104;
 יוניקוד:  U+0068
 X-SAMPA:  h
 Kirshenbaum:  h
 ברייל:  
להקשבה
 
רשימת עיצורים
עיצור סדקי חוכך אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא H לטינית קטנה /h/, ובמערכת X-SAMPA הוא נכתב כ-h. זהו הצליל לאות ה.
התרחשות

| שפה | מילה | IPA | משמעות |
| --- | --- | --- | --- |
| אנגלית | high | [haːj] | 'גבוה' |
| עברית | הר | [häʁ] | 'הר' |
| ערבית | هر | [hir] | 'חתול' |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
| --- | --- |
בקרת זהויות :  NLI: 987007545700505171  LCCN: sh85058132
עיצור מכתשי, מסודק

| עיצור מכתשי, מסודק |
| --- | --- |
 tʼ
 מספר IPA:  165
קידוד
 יוניקוד:  U+0074 U+0165
 X-SAMPA:  -
 Kirshenbaum:  -
להקשבה
 
רשימת עיצורים
עיצור שיני מסודק הוא צליל עיצורי קיים בכמה של שפות מדוברות. סימן ה־IPA לעיצור הוא /tʼ/. בעברית המקראית היה זה צלילה של האות ט ובערבית הקדומה צלילה של האות ط.
התרחשות

| שפה | מילה | IPA | משמעות |
| --- | --- | --- | --- |
| צ'רקסית | ятӀэ | [jaːtʼa] | 'עפר אדמה' |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
סנטינל (סרט)

| --- | --- |

כרזת הסרט
 בימוי:  ג'וליאן לקלרק 
 תסריט:  ג'וליאן לקלרק 
 שחקנים ראשיים:  מישל ביל מישל נבוקוף Martin Swabey Guillaume Duhesme Olivier Massart Blaise Afonso קרול וואירס מרילין לימה אולגה קורילנקו Alain Eloy 
 מדינה:  צרפת 
 חברת הפקה:  Labyrinthe Films Skynet Productions (DroneCast)
 חברה מפיצה:  נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  5 במרץ 2021 
 משך הקרנה:  80 דק' 
 שפת הסרט:  צרפתית, רוסית, ערבית 
 סוגה:  סרט פעולה, סרט דרמה 
 דף הסרט ב־IMDb
 
סנטינל (בצרפתית: Sentinelle) הוא סרט פעולה ומתח צרפתי משנת 2021, בבימויו של ג'וליאן לקלרק, על פי תסריט שהוא כתב עם מת'יו סירבו ובכיכובה של אולגה קורילנקו, בהפצת שירות הסטרימינג נטפליקס.
רקע

אירועי הסרט מתרחשים על רקע מבצע סנטינל ומלחמת האזרחים בסוריה. מבצע סנטינל החל בשנת 2015 כתגובה לפיגועי הטרור בצרפת שארגנו מחבלי המדינה האסלאמית. דמות הגיבורה היא חיילת המשתתפת במבצע זה.
עלילה

קלרה היא אישה בת שלושים ושלוש. משרתת כמתורגמנית בצבא הצרפתי. לאחר שחוותה את זוועות המלחמה בסוריה, היא הועברה לניס במסגרת מבצע סנטינל. שם, עם אמה ואחותה טניה, היא מנסה לבנות את חייה מחדש. אבל ערב אחד, אחרי שהלכה למועדון לילה, טניה נמצאת בתרדמת על החוף. מסתבר שהיא נאנסה והוכתה. קלרה תעשה הכל כדי למצוא את התוקפים ולנקום את אחותה. הציד חסר הרחמים הזה יוביל אותה בעקבותיו של איוואן קדניקוב, בנו של לאוניד קדניקוב, אוליגרך רוסי חזק היושב בריביירה הצרפתית.
שחקנים ודמויות

אולגה קורילנקו – קלרה
מרילין לימה – טניה
מישל נבוקוף – ליאוניד קדניקוב
מרטין סוויבי – סגן אריק ג'וברט
קרול וויירס – קפטן קתרין מולר
אנדריי גורלנקו – איון קדניקוב
גבריאל אלמאר – ארמוראר
אנטוניה מלינובה – מריה קובלב, אימה של קלרה וטניה
בלייס אפונסו – חייל במבצע סנטינל
מישל ביל – אורליאן
הפקה

צילומי הסרט נערכו בבלגיה, בעיקר בבריסל הבירה, בווילברויק (אנ') וגם בניס, צרפת, אך גם בקזבלנקה, מרוקו.
הערות שוליים

↑  NETFLIX VA ÉTOFFER SA PRODUCTION DE CONTENUS FRANÇAIS
ערך זה הוא קצרמרבנושא קולנוע ובנושא צרפת. אתם מוזמנים לתרום לוויקיפדיה ו.
פדי

ערך זה עוסק באביר אוקסיטני שאיבד את זכויותיו. אם התכוונתם למשמעות אחרת, ראו .
פדי (בצרפתית: faidit או faydit) הוא כינוי שניתן בתקופת מסע הצלב האלביגנזי ולאחריו לאביר אוקסיטני שאיבד את זכויותיו על נחלתו משום שנחשד בהיותו בן האמונה הקתרית או שנחשד בהגנה על קתרים.
הפדיים לחמו נגד הצלבנים ולעיתים הצליחו להשיב לעצמם את נחלותיהם, לפחות לזמן מה.
בין הפדיים המפורסמים ביותר מוזכרים:
רמון השישי, רוזן טולוז
רמון השביעי (בנו של רמון השישי), מרקיז פרובאנס
רמון השני מטרנקבל (בנו של רמון רוז'ה מטרנקבל שמת בשביו של סימון הרביעי דה מונפור), גדל בחצרו של הרוזה רמון רוז'ה דה פואה
גיים דה מינרב
ז'ירוֹ דה פֶּפְייה
פדורויול

פדורויול (ברומנית: Păduroiul) הוא דמות מהמיתולוגיה הרומנית, בעלה של מומה פדוריי ואבי פאטה פדוריי.
על פי האגדה, מומה פדוריי, שהייתה אמורה, בין היתר, להגן על אנשים הנכנסים ליער, הפכה לרצחנית יותר ויותר והאלה בנדיס (Bendis) קיללה אותה שתהיה לרעייתו של הגבר הבא שתהרוג. מומה פדוריי לא התייחסה לכך והרגה גבר נוסף ואז האלה השיבה את הגבר לחיים ואילצה את מומה פדוריי להתחתן איתו. הגבר, פדורויו, קיבל את התפקיד שמומה פדוריי זנחה והוא אמור להגן על אנשים שטעו בדרכם ביער או נמשכו אליו על ידי רוחות רעות.
לפדורויו יש חנית וקשת עם חיצים, שני הכלים בעלי תכונות מופלאות. כל עוד הוא מחזיק את החנית ביד פצעיו נרפאים כמעט בן רגע והחצים שהוא קולע בקשתו, לאחר פגיעתם במטרה, הופכים לצמח שנכרך סביב למטרה וקושר אותה למקום. פדורויו עלול להיות אכזר וחסר רחמים כלפי המאיימים על ייצורי היער.
הודות לחוכמתו, פדורויול זכה לאמון האלים שהפקידו בידיו את הטיפול בכל הקשור בקסמים. עבור הקוסמים פדורויול הוא המקשר עם האלים שמעבירים דרכו את הוראותיהם. אפילו אונילה (Uniila), פטרון הקוסמים והחולטאנים, בא להתייעץ איתו.
השם "פדורויול" נגזר מהמילה "פדורה" (Pădure), שפירושה ברומנית הוא "יער".
עונת 2021/2022 בליגת האלופות לנשים

| --- | --- |
 מארחת:  אצטדיון אליאנץ, טורינו (משחק הגמר)
 תקופת התחרות:  5 באוקטובר 2021 – 21 במאי 2022 (229 ימים)
 מספר משתתפות:  16  (מתוך 72 משתתפות שנרשמו)
 הזוכה:  צרפת אולימפיק ליון   (זכייה שמינית)
 מספר משחקים:  61 
 מספר שערים:  220 (220 בממוצע למשחק)
 מלכת השערים:  ספרד אלכסיה פוטיאס (11 שערים)
 השחקנית מצטיינת:  ספרד אלכסיה פוטיאס (ברצלונה)
 → 2020/20212022/2023 ←
 
עונת 2021/2022 בליגת האלופות לנשים של אופ"א הייתה העונה ה-21 של אליפות אירופה למועדוני נשים הנערכת על ידי אופ"א, והעונה ה-13 מאז מיתוגה מחדש כליגת האלופות לנשים. זוהי העונה הראשונה עם שלב בתים.
הגמר נערך באצטדיון אליאנץ שבטורינו, איטליה. המנצחת העפילה אוטומטית לשלב הבתים של עונת 2022/2023.
לראשונה בעונה זו, נעשה שימוש ב-VAR בכל משחקי הנוקאאוט.
ב-24 ביוני 2021 ביטלה אופ"א את חוק שערי חוץ שהיה בשימוש מאז 1965, ולכן במקרה של תיקו לאחר שני משחקים, השוויון לא יוכרע על ידי מספר שערי החוץ, אלא המשחק יעבור להארכה בת 30 דקות ולאחר מכן, אם לא הושגה הכרעה, הוא יוכרע בדו־קרב פנדלים.
בשלב הנוקאאוט צפו עשרות אלפי אוהדים ונשברו שיאי הצפייה בכדורגל קבוצות נשים כשבמשחקי הבית של ברצלונה בשלב רבע וחצי הגמר צפו 91,553 ו-91,648 בהתאמה.
ברצלונה הייתה מחזיקת התואר אך הפסידה בגמר לאולימפיק ליון שזכתה בו בפעם השמינית.
שלב הבתים > בית א'

| בית א'> קבוצה | בית א'> משחקים | בית א'> ניצחונות | בית א'> תיקו | בית א'> הפסדים | בית א'> שערי זכות | בית א'> שערי חובה | בית א'> הפרש שערים | בית א'> נקודות |
| --- | --- | --- | --- | --- | --- | --- | --- | --- |
| גרמניה וולפסבורג | 6 | 3 | 2 | 1 | 17 | 7 | 10+ | 11 |
| איטליה יובנטוס | 6 | 3 | 2 | 1 | 12 | 4 | 8+ | 11 |
| אנגליה צ'לסי | 6 | 3 | 2 | 1 | 13 | 8 | 5+ | 11 |
| שווייץ סרבט ז'נבה | 6 | 0 | 0 | 6 | 6 | 23 | 23– | 0 |
1 2 3  נקודות ראש בראש: וולסבורג 5, יובנטוס 5, צ'לסי 5. הפרש שערים ראש בראש: וולפסבורג 2+, יובנטוס 1+, צ'לסי 3-.
שלב הבתים > בית ב'

| בית ב'> קבוצה | בית ב'> משחקים | בית ב'> ניצחונות | בית ב'> תיקו | בית ב'> הפסדים | בית ב'> שערי זכות | בית ב'> שערי חובה | בית ב'> הפרש שערים | בית ב'> נקודות |
| --- | --- | --- | --- | --- | --- | --- | --- | --- |
| צרפת פריז סן-ז'רמן | 6 | 6 | 0 | 0 | 25 | 0 | 25+ | 18 |
| ספרד ריאל מדריד | 6 | 4 | 0 | 2 | 12 | 6 | 6+ | 12 |
| אוקראינה ז'יטלובוד-1 חרקוב | 6 | 1 | 1 | 4 | 2 | 15 | 13– | 4 |
| איסלנד בריידבליק | 6 | 0 | 1 | 5 | 0 | 18 | 18– | 1 |
שלב הבתים > בית ג'

| בית ג'> קבוצה | בית ג'> משחקים | בית ג'> ניצחונות | בית ג'> תיקו | בית ג'> הפסדים | בית ג'> שערי זכות | בית ג'> שערי חובה | בית ג'> הפרש שערים | בית ג'> נקודות |
| --- | --- | --- | --- | --- | --- | --- | --- | --- |
| ספרד ברצלונה | 6 | 6 | 0 | 0 | 24 | 1 | 23+ | 18 |
| אנגליה ארסנל | 6 | 3 | 0 | 3 | 14 | 13 | 1+ | 9 |
| גרמניה הופנהיים | 6 | 3 | 0 | 3 | 11 | 15 | 4– | 9 |
| דנמרק קוגה | 6 | 0 | 0 | 6 | 2 | 22 | 22– | 0 |
1 2  נקודות ראש בראש: ארסנל 3, אופנהיים 3. הפרש שערים ראש בראש: ארסנל 1+, הופנהיים 1-.
שלב הבתים > בית ד'

| בית ד'> קבוצה | בית ד'> משחקים | בית ד'> ניצחונות | בית ד'> תיקו | בית ד'> הפסדים | בית ד'> שערי זכות | בית ד'> שערי חובה | בית ד'> הפרש שערים | בית ד'> נקודות |
| --- | --- | --- | --- | --- | --- | --- | --- | --- |
| צרפת אולימפיק ליון | 6 | 5 | 0 | 1 | 19 | 2 | 17+ | 15 |
| גרמניה באיירן מינכן | 6 | 4 | 1 | 1 | 15 | 3 | 12+ | 13 |
| פורטוגל בנפיקה ליסבון | 6 | 1 | 1 | 4 | 2 | 16 | 14– | 4 |
| שוודיה האקן | 6 | 1 | 0 | 5 | 3 | 18 | 15– | 3 |
שלב הנוקאאוט > רבע הגמר

הגרלת רבע הגמר נערכה ב-20 בדצמבר 2021. הקבוצות שסיימו במקום הראשון הוגרלו מול הקבוצות שסיימו במקום השני, כאשר המסיימות במקום הראשון יארחו את משחק הגומלין. הסיבוב הראשון ישוחק ב-22 וב-23 במרץ, והסיבוב השני ייערך ב-30 וב-31 במרץ 2022.
משחק הגומלין בין ברצלונה לריאל מדריד נערך בקאמפ נואו, אצטדיונה של קבוצת הגברים, וברצלונה ניצחה בו 5–2. המשחק נערך לעיני 91,553 צופים, ובכך הפך למשחק עם מספר הצופים הגבוה ביותר בכדורגל נשים. השיא הקודם היה שייך לגמר גביע העולם 1999, שנערך ברוז בול, פסדינה, ארצות הברית, לעיני 90,185 צופים.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| גרמניה באיירן מינכן | 3–4 | צרפת פריז סן-ז'רמן | 1–2 | 2–2 (ה) |
| איטליה יובנטוס | 3–4 | צרפת אולימפיק ליון | 2–1 | 1–3 |
| אנגליה ארסנל | 1–3 | גרמניה וולפסבורג | 1–1 | 0–2 |
| ספרד ריאל מדריד | 3–8 | ספרד ברצלונה | 1–3 | 2–5 |
שלב הנוקאאוט > חצי הגמר

הגרלת חצי הגמר נערכה ב-20 בדצמבר 2021 (לאחר הגרלת רבע הגמר), כאשר זהות העולות לחצי הגמר עדיין לא הייתה ידועה. הסיבוב הראשון ישוחק ב-22 וב-24 באפריל, והסיבוב השני ייערך ב-30 באפריל וב-1 במאי.
המשחק הראשון בין ברצלונה ווולפסבורג שהתקיים ב-22 באפריל, נערך שוב בקאמפ נואו לעיני 91,648 צופים, שיא חדש למספר צופים בכדורגל נשים, 23 ימים בלבד לאחר שהשיא הקודם נקבע באותו מגרש ברבע הגמר. ברצלונה ניצחה את המשחק בתוצאה 5–1.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ספרד ברצלונה | 5–3 | גרמניה וולפסבורג | 5–1 | 0–2 |
| צרפת אולימפיק ליון | 5–3 | צרפת פריז סן-ז'רמן | 3–2 | 2–1 |
שלב הנוקאאוט > הגמר

הגמר נערך באצטדיון אליאנץ שבטורינו, איטליה ב-21 במאי 2022. הגרלת הקבוצה שתוגדר כמארחת לצרכים מנהליים, התקיימה ב-20 בדצמבר 2021, לאחר הגרלות רבע הגמר וחצי הגמר.
| 0 | 1 | 2 | 3 | 4 |
| --- | --- | --- | --- | --- |
| 21 במאי 2022   20:00 | ספרד ברצלונה | 1–3 | צרפת אולימפיק ליון | אצטדיון אליאנץ, טורינו צופים: 32,257 שיפוט: לינה להטובארה (פינלנד) |
| 21 במאי 2022   20:00 | פוטיאס  41' | (סיקור) | אמנדין אנרי  6'   הגרברג  23'   מקריו  33' | אצטדיון אליאנץ, טורינו צופים: 32,257 שיפוט: לינה להטובארה (פינלנד) |
סטטיסטיקה

הסטטיסטיקה אינה כוללת את משחקי המוקדמות וסיבובי הפלייאוף.
סטטיסטיקה > מלכות השערים

| דירוג | שחקנית | קבוצה | שערים |
| --- | --- | --- | --- |
| 1 | ספרד אלכסיה פוטיאס | ספרד ברצלונה | 11 |
| 2 | גרמניה טביאה ואסמות | גרמניה וולפסבורג | 10 |
| 3 | ארצות הברית קטרינה מקריו | צרפת אולימפיק ליון | 8 |
| 4 | צרפת מארי-אנטואנט קאטוטו | צרפת פריז סן-ז'רמן | 7 |
| 5 | קנדה ג'ורדין הויטמה | צרפת פריז סן-ז'רמן | 6 |
| 5 | נורווגיה אדה הגרברג | צרפת אולימפיק ליון | 6 |
| 7 | ספרד ג'ניפר הרמוסו | ספרד ברצלונה | 5 |
| 7 | איטליה כריסטיאנה ג'ירלי | איטליה יובנטוס | 5 |
| 7 | הולנד ג׳יל רורד | גרמניה וולפסבורג | 5 |
| 10 | ספרד אייטנה בונמטי | ספרד ברצלונה | 4 |
| 10 | גרמניה לאה שולר | גרמניה באיירן מינכן | 4 |
| 10 | שווייץ רמונה בכמן | צרפת פריז סן-ז'רמן | 4 |
| 10 | אוסטרליה סאם קר | אנגליה צ'לסי | 4 |
סטטיסטיקה > מלכות הבישולים

מעודכן ל-30 באפריל 2022
| דירוג | שחקנית | קבוצה | בישולים |
| --- | --- | --- | --- |
| 1 | צרפת סלמה באשה | צרפת אולימפיק ליון | 8 |
| 2 | שוודיה פרידולינה רולפו | ספרד ברצלונה | 6 |
| 3 | מקסיקו קנטי רובלס | ספרד ריאל מדריד | 4 |
| 4 | 13 שחקניות | 13 שחקניות | 3 |
ראו גם

עונת 2021/2022 בליגת האלופות
עונת 2021/2022 בליגה האירופית
עונת 2021/2022 בליגה האזורית